turjo4nis/wikipedia-bn-dump-20250701 huggingface dataset:
গোলাম মোহাম্মদ সিরাজ

গোলাম মোহাম্মদ সিরাজ (জন্ম: ১৫ জানুয়ারি ১৯৫০) একজন বাংলাদেশি জাতীয়তাবাদী দলের রাজনীতিবিদ। সিরাজ বগুড়া-৫ আসন থেকে বাংলাদেশ জাতীয়তাবাদী দলের (বিএনপি) মনোনয়নে পঞ্চম, ষষ্ঠ ও সপ্তম জাতীয় সংসদের সদস্য নির্বাচিত হয়েছিলেন। ২০১৯ সালে অনুষ্ঠিত উপ-নির্বাচনে বগুড়া-৬ আসন থেকে পুনরায় বিএনপির মনোনয়নে জয় লাভ করেন।

রাজনৈতিক ও কর্মজীবন
সিরাজ বগুড়া বিএনপির জেলা শাখার আহবায়কের দায়িত্ব পালন করছেন। তিনি বাংলাদেশে ২৭ ফেব্রুয়ারি ১৯৯১ সালে অনুষ্ঠিত পঞ্চম, ১৫ ফেব্রুয়ারি ১৯৯৬ সালে অনুষ্ঠিত ষষ্ঠ এবং একই বছর ১২ জুন অনুষ্ঠিত সপ্তম জাতীয় সংসদ নির্বাচনে বিএনপির প্রার্থী হিসেবে সংসদ সদস্য নির্বাচিত হন। তবে তিনি দশম জাতীয় সংসদ নির্বাচনে একই আসন থেকে নির্বাচন করে পরাজিত হন।

২০১৮ সালে একাদশ জাতীয় সংসদ নির্বাচনে বিএনপির মনোনয়নে বগুড়া-৬ আসন থেকে সংসদ সদস্য নির্বাচিত হন বিএনপির মহাসচিব মীর্জা ফখরুল ইসলাম আলমগীর। তবে, নির্ধারিত সময়ে তিনি সংসদ সদস্য হিসেবে শপথ গ্রহণ না করায় বগুড়া-৬ আসনটি শুন্য ঘোষণা করা হয়। পরবর্তীতে ২৪ জুন ২০১৯ সালে এ আসনে উপনির্বাচন অনুষ্ঠিত হয়। উপনির্বাচনে বিএনপির প্রার্থী হিসেবে সিরাজ জয়লাভ করেন। তিনি এসআর গ্রুপের প্রতিষ্ঠাতা ও চেয়ারম্যানের দায়িত্ব পালন করছেন।

১০ ডিসেম্বর ২০২২ সালে রাজধানী ঢাকার গোলাপবাগ মাঠে বিএনপির বিভাগীয় গণসমাবেশ থেকে বাংলাদেশ জাতীয়তাবাদী দলের তিনি সহ ৭ জন এমপি জাতীয় সংসদ থেকে পদত্যাগের ঘোষণা দেন।

আরও দেখুন
 একাদশ জাতীয় সংসদ নির্বাচন, ২০১৮
 একাদশ জাতীয় সংসদ সদস্যদের তালিকা

তথ্যসূত্র

বহিঃসংযোগ
 একাদশ জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।

একাদশ জাতীয় সংসদ সদস্য
জীবিত ব্যক্তি
পঞ্চম জাতীয় সংসদ সদস্য
ষষ্ঠ জাতীয় সংসদ সদস্য
সপ্তম জাতীয় সংসদ সদস্য
বাংলাদেশ জাতীয়তাবাদী দলের রাজনীতিবিদ
বগুড়া জেলার রাজনীতিবিদ
১৯৫০-এ জন্ম
দশম জাতীয় সংসদ সদস্য
অষ্টম জাতীয় সংসদ সদস্য
দণ্ডবিধি, ১৮৬০

দণ্ডবিধি, ১৮৬০ আইনটি বাংলাদেশে ফৌজদারী অপরাধ সংক্রান্তীয় দণ্ড দান করার জন্য প্রধান আইন। ১৮৫৭ সালের সিপাহী বিদ্রোহের পর, ব্রিটিশ রাজ সমগ্র ভারতবর্ষকে সরাসরি আওতায় নিয়ে আসে এবং বেশ কিছু আইন প্রণয়ন করে। এই আইনটি তাদের মধ্যে অন্যতম। ব্রিটিশ রাজ, এই আইনটিকে দক্ষিণ-পূর্ব এশিয়া; বাংলাদেশ, সিঙ্গাপুর, শ্রীলঙ্কা, মালয়শিয়া, ভারত ও পাকিস্তানে এর কার্যকারীতা ঘটায়।

ইতিহাস 
এই আইনটির খসড়ার কাজ ১৮৩৪ সালে শুরু হয়, যা ব্রিটিশ ভারতের প্রথম আইন কমিশন আরম্ভ করে, যার নেতৃত্ব দেন থমাস ব্যাবিংটন মেকল; যেটা তৎকালীন সময় বাংলার গভর্নরের আওতায় ছিল। খসড়াকালীন সময়ে বেশ কিছু সেই সময়ের প্রচলিত আইনের প্রভাব যেমন নেপোলিয়নীয় আইন, লুয়িজিয়ানা দেওয়ানী আইনের মত আইনগুলো অন্যতম। ১৯৪৭ সালের ভারত বিভক্ত হওয়ার পর, ভারত ও পাকিস্তান, এই আইনটি সরাসরি গ্রহণ করে নেয়। পরবর্তীতে, ১৯৭১ সালে স্বাধীনতা যুদ্ধে জয়লাভ করে বাংলাদেশ স্বাধীন হওয়ার পর, স্বাধীন হওয়ার পূর্বে প্রচলিত অধিকাংশ আইনই সরাসরি গ্রহণ করে নেয়, এবং তার মধ্যে দণ্ডবিধি, ১৮৬০ অন্যতম। সর্বশেষ ২০০৪ সালে সংসদে এই আইনটির গৌণ পরিবর্তন (মাশুল বাড়নো ও অন্যান্য) আনা হয়।

সারাংশ 
দণ্ডবিধি, ১৮৬০ আইনটিতে মোট ৫১১ টি ধারা রয়েছে, যা ২৩ টি অধ্যায়ে বিভক্ত হয়েছে।

তথ্যসূত্র 

ফৌজদারি বিধি
বাংলাদেশের আইন
জাস্টিস লিগ (চলচ্চিত্র)

জাস্টিস লিগ () হলো একটি মার্কিন সুপারহিরো চলচ্চিত্র যা ডিসি কমিক্সের একই নামের সুপারহিরোর দল এর উপর ভিত্তি করে নির্মিত এবং ওয়ার্নার ব্রস. পিকচার্স দ্বারা পরিবেশিত। এটি হলো ২০১৬ সালের ব্যাটম্যান ভার্সেস সুপারম্যান: ডন অব জাস্টিস দ্বারা অনুসরণিত এবং ডিসি এক্সটেন্ডেড ইউনিভার্স এর পঞ্চম চলচ্চিত্র। চলচ্চিত্রটি জ্যাক স্নাইডার দ্বারা পরিচালিত, যার পাশাপাশি ক্রিস টেরিও ও জশ উইডন দ্বারা লিখিত। চলচ্চিত্রটিতে আরো রয়েছে একটি সমগ্র অভিনয়শিল্পীর দল যাতে বেন অ্যাফ্লেক, হেনরি কেভিল, গাল গাদোত, এজরা মিলার, জেসন মোমোয়া, রে ফিসার, অ্যামি অ্যাডামস, জেরেমি আয়রন্স, ডায়ান লেন, কনি নিয়েলসন এবং জে. কে. সিমন্স। চলচ্চিত্রে সুপারম্যান এর মৃত্যুর পর, স্টেফেনউল্ফ ও তার প্যারাডিমনের বাহিনীর বিপর্যয়মূলক হুমকি থেকে পৃথিবীকে বাঁচানোর জন্য ব্যাটম্যান ও ওয়ান্ডার ওম্যান দ্য ফ্ল্যাস, অ্যাকোয়াম্যান এবং সাইবর্গকে দলবদ্ধ করে।

টীকা

তথ্যসূত্র

বহিঃসংযোগ

 
 
 
 
 
 

২০১৭-এর চলচ্চিত্র
ইংরেজি ভাষার চলচ্চিত্র
২০১০-এর দশকের মারপিটধর্মী চলচ্চিত্র
২০১০-এর দশকের সুপারহিরো চলচ্চিত্র
মার্কিন ত্রিমাত্রিক চলচ্চিত্র
মার্কিন চলচ্চিত্র
মার্কিন মারপিটধর্মী চলচ্চিত্র
মার্কিন সুপারহিরো চলচ্চিত্র
ব্যাটম্যান চলচ্চিত্র
লন্ডনের পটভূমিতে চলচ্চিত্র
মার্কিন যুক্তরাষ্ট্রের পটভূমিতে চলচ্চিত্র
লন্ডনে ধারণকৃত চলচ্চিত্র
আইম্যাক্স চলচ্চিত্র
ওয়ার্নার ব্রসের চলচ্চিত্র
য্যাক স্নাইডার পরিচালিত চলচ্চিত্র
মার্কিন বিজ্ঞান কল্পকাহিনী অ্যাকশন চলচ্চিত্র
রহস্যদঘাটন চলচ্চিত্র
আইসল্যান্ডে ধারণকৃত চলচ্চিত্র
২০১০-এর দশকের ইংরেজি ভাষার চলচ্চিত্র
ড্যানি এলফম্যান সুরারোপিত চলচ্চিত্র
রাশিয়ার পটভূমিতে চলচ্চিত্র
কাল্পনিক দেশের পটভূমিতে চলচ্চিত্র
২০১০-এর দশকের মার্কিন চলচ্চিত্র
২০১৭-এর ত্রিমাত্রিক চলচ্চিত্র
মার্কিন ক্রসওভার চলচ্চিত্র
এ.টি.এম. জাফর আলম

এ.টি.এম. জাফর আলম (৫ মে ১৯৪৭ - ২৫ মার্চ ১৯৭১) ছিলেন বাংলাদেশের একজন প্রখ্যাত ছাত্র নেতা। মুক্তিযুদ্ধে অনন্য সাধারণ অবদানের জন্য ২০১৯ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়। জাফর আলমের রাজনীতির সূচনা বিদ্যালয়ে অধ্যয়নরত থাকাকালেই। মহেশখালী উচ্চ বিদ্যালয়ে পড়াশোনার সময়েই ছাত্রলীগের রাজনীতিতে জড়িয়ে পড়েন। পরবর্তীতে চট্টগ্রাম কলেজে অধ্যয়নকালে চট্টগ্রাম কলেজ ছাত্রলীগের দপ্তর সম্পাদক নির্বাচিত হন তিনি। তিনি পূর্ব পাকিস্তান ছাত্রলীগের কেন্দ্রীয় কমিটির সাহিত্য সম্পাদক এবং ঢাকা বিশ্ববিদ্যালয়ের ইকবাল হল ছাত্রলীগের সাধারণ সম্পাদক (১৯৬৯) ও পরবর্তীতে সভাপতি (১৯৭১) নির্বাচিত হন। ঢাবি ইকবাল হল ছাত্র সংসদের নির্বাচিত সাহিত্য সম্পাদকের দায়িত্ব পালনকালে তাঁর সম্পাদনায় প্রকাশিত হয় ইকবাল হল বার্ষিকী 'কষ্টিপাথর'। তিনি ১৯৭০ সালে ছাত্রলীগের কেন্দ্রীয় কমিটির সদস্য হিসেবে স্বাধীন বাংলা সংগ্রাম পরিষদের সদস্যও নির্বাচিত হন।

জন্ম ও পারিবারিক পরিচিতি 
শহিদ এটিএম জাফর আলম সিএসপি ১৯৪৭ সালের ৫ মে তৎকালীন ব্রিটিশ ভারতের বেঙ্গল প্রেসিডেন্সীর (বর্তমানঃ বাংলাদেশ) কক্সবাজার জেলাধীন উখিয়া উপজেলার হলদিয়া পালং ইউনিয়নের রুমখাঁ পালং গ্রামের মাতব্বর পাড়ায় জন্মগ্রহণ করেন। পিতা সৈয়দ হোছাইন ছিলেন একজন স্কুল শিক্ষক ও মাতা আলমাস খাতুন একজন গৃহিণী। আট ভাই ও এক বোনের মধ্যে তিনি প্রথম। তাঁর কনিষ্ঠ ভাই মোহাম্মদ শফিউল আলম বিশ্বব্যাংকের বিকল্প নির্বাহী পরিচালক  ও বাংলাদেশের ২১তম মন্ত্রিপরিষদ সচিব । তাঁর আরেক ভাই অধ্যক্ষ মোহাম্মদ শাহ আলম জনপ্রতিনিধি হিসেবে স্থানীয় সরকারের গুরুত্বপূর্ণ অঙ্গ ইউনিয়ন পরিষদের চেয়ারম্যান পদে দায়িত্ব পালন করেন। তাঁর একমাত্র ও সর্বকনিষ্ঠ বোন রাবেয়া বেগম। তাঁর ভ্রাতুষ্পুত্র মুহাম্মদ জাহাঙ্গীর আলম ২০১৯ সালে উখিয়া উপজেলা পরিষদ নির্বাচনে বিপুল ভোটে ভাইস চেয়ারম্যান পদে জয়লাভ করেন।

শিক্ষাজীবন 
এ.টি.এম. জাফর আলম মহেশখালী উচ্চ বিদ্যালয় হতে মাধ্যমিক ও চট্টগ্রাম কলেজ হতে উচ্চ মাধ্যমিক পরীক্ষায় কৃতিত্বের সঙ্গে উত্তীর্ণ হন। পরবর্তীতে প্রাচ্যের অক্সফোর্ড হিসেবে খ্যাত ঢাকা বিশ্ববিদ্যালয়ে মৃত্তিকাবিজ্ঞান বিভাগে ভর্তি হন। সেখান হতে ১ম বিভাগ পেয়ে সফলতার সাথে স্নাতক সম্পন্ন করেন।

কর্মজীবন 

শিক্ষাজীবন সমাপান্তে তিনি তৎকালীন পাকিস্তান সিভিল সার্ভিস (সিএসপি) পরীক্ষায় উত্তীর্ণ হন ও নোয়াখালীর এসডিও হিসাবে নিয়োগ লাভ করেন। স্বাধীনতা যুদ্ধ শুরু হওয়ার অল্প কিছুকাল পরই সিএসপি কর্মকর্তা হিসাবে সরকারি চাকুরিতে তার যোগদানের কথা ছিলো।

পুরস্কার ও সম্মাননা 
বাংলাদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৯ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।

আরও দেখুন 
 স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা।

তথ্যসূত্র

বহিঃসংযোগ 

স্বাধীনতা ও মুক্তিযুদ্ধে স্বাধীনতা পুরস্কার বিজয়ী
১৯৪৭-এ জন্ম
১৯৭১-এ মৃত্যু
বাংলাদেশের স্বাধীনতা যুদ্ধে জড়িত ব্যক্তি
কক্সবাজার জেলার ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
স্বাধীনতা পুরস্কার বিজয়ী
গ্রোভিও

গ্রোভিওরা (লাতিন - Grovii; স্পেনীয় - grovios) ছিল প্রাক-রোমান যুগে ইবেরীয় উপদ্বীপের পশ্চিম অংশে বর্তমান পর্তুগালের উত্তরাংশ ও বর্তমান স্পেনের গালিথিয়া অঞ্চলের অংশবিশেষে বসবাস করা এক প্রাচীন উপজাতি। এর মূলত মিনিও নদীর উপত্যকা ও মোহনা, থিয়েস দ্বীপপুঞ্জ, বাইয়োনা অঞ্চল ও রিয়া দে বিগো সংলগ্ন এলাকায় বসবাস করতো। এদের বসবাসের সীমানা আ গ্রোভা উচ্চভূমি পর্যন্ত বিস্তৃত ছিল বলে মনে করা হয়। বর্তমান উত্তর পশ্চিম স্পেনের পন্তেবেদ্রা প্রদেশের তুই অঞ্চল ছিল তাদের অন্যতম মূল কেন্দ্র। রোমানদের লেখাপত্রে কাস্তেলাম টাইডি নামে এর উল্লেখ পাওয়া যায়। ব্রোঞ্জ যুগ থেকেই এই অঞ্চলে মানুষের বসতি পরিলক্ষিত হয়।

আলোইয়া ও আগিয়া পার্বত্য অঞ্চল, কাবেথা দে ফ্রাঙ্কোস ও তুই'এ এদের নির্মিত প্রাকারবেষ্টিত ধ্বংসাবশেষ বা কাস্ত্রো আবিষ্কৃত হয়েছে।

প্রাচীন বিভিন্ন লেখাপত্রে, যেমন প্রখ্যাত রোমান ভৌগোলিক পম্পোনিয়াস মেলা, সাহিত্যিক, বিজ্ঞানী ও সৈনিক প্লিনি (বড়), রাজনীতিবিদ ও কবি সিলিকাস ইতালিকাস এবং টলেমির লেখাতেও এদের উল্লেখ পাওয়া যায়। পম্পোনিয়াস মেলা ও প্লিনির মতে এরা এদের আশেপাশে বসবাসকারী অন্যান্য উপজাতির ন্যায় কেল্টীয় ছিল না, বরং ছিল গ্রিক বংশোদ্ভূত।  ট্রয় যুদ্ধখ্যাত গ্রিক বীর ডিওমিডিসের বংশধর বলেও এরা উল্লিখিত হয়েছে। এদের মূল উপাস্য দেবতা ছিল সম্ভবত তুরিয়াকাস (আইরিশ দেবতা টোর-এর সঙ্গে যার সম্পর্কের ইঙ্গিত পাওয়া যায়)।

বহিঃসংযোগ
প্রাক-রোমীয় যুগের ইবেরীয় দ্বীপে বসবাসকারী বিভিন্ন উপজাতির মানচিত্র (দ্বিতীয় শতাব্দী)

তথ্যসূত্র

আরও দেখুন
 একেসো
 লিমিকো
 পর্তুগালের ইতিহাস

ইতিহাস
স্পেনের ইতিহাস
পর্তুগালের ইতিহাস
ইবেরীয় উপদ্বীপের ঐতিহাসিক উপজাতিসমূহ
ওমান ক্রিকেট বোর্ড

ওমান ক্রিকেট বোর্ড, প্রচলিত ব্যবসায়িক অর্থে ওমান ক্রিকেট হিসাবে পরিচিত ওমান ক্রিকেট এর প্রশাসনিক কাঠামোর মূল। এর প্রধান কার্যালয় ওমানের রৌই অঞ্চলে অবস্থিত। ওমান ক্রিকেট বোর্ড হচ্ছে আন্তর্জাতিক ক্রিকেট কাউন্সিল (আইসিসি)'র ওমান প্রতিনিধি। যারা ২০০০ সন থেকে অধিভুক্ত সদস্য পদ ও জুলাই ২০‌১৪ থেকে সহযোগী সদস্য পদ বহন করে আসছে। ওমান ক্রিকেট এশিয়ান ক্রিকেট কাউন্সিল (এসিসি)'রও সদস্য।

ইতিহাস 
ওমান ক্রিকেটের প্রতিষ্ঠা হয় ১৯৭৯ সালে বোর্ডের প্রেসিডেন্ট কানাক্সী জি. খিমজি ও অন্যান্য প্রতিষ্ঠাতা সদস্যদের নিয়ে। সংস্থাটির প্রথম প্রধান পৃষ্ঠপোষক ছিলেন প্রয়াত শেখ সাঈদ আব্বাস বিন ফাইসাল। বর্তমানে ওমান ক্রিকেট আইসিসির ৩৮তম সহযোগী সদস্য দেশ এবং টুয়েন্টি২০তে রয়েছে আন্তর্জাতিক মর্যাদা।  বর্তমান প্রধান পৃষ্ঠপোষক হিসাবে রয়েছেন শেখ সাঈদ হাইতাম বিন তারিক আল সাঈদ।

ওমান ২০০০ সালে আইসিসির অধিভুক্ত সদস্য ও এসিসি'র সহযোগী সদস্য পদ লাভ করে। তাদের প্রথম আন্তর্জাতিক খেলার অভিষেক হয় ২০০২ এসিসি ট্রফিতে। বোর্ডের আওতাধীন রয়েছে পুরুষ জাতীয় দল, মহিলা জাতীয় দল, অনূর্ধ্ব ১৯, অনূর্ধ্ব-১৭, অনূর্ধ্ব ১৬ দল। 
ওমান ক্রিকেট বোর্ডের চেয়ারম্যান কানক খিমজিকে ওমান ক্রিকেটের উন্নয়নে তার লাইফটাইম সার্ভিসের জন্য আইসিসি পুরস্কার প্রদান করা হয় ২০১১ সালে। ওমানের ক্রিকেটের অভুতপূর্ব উন্নয়নের জন্য আইসিসি কর্তৃক স্বীকৃত ও প্রশংসিত হন।
এছাড়া ওমান মহিলা দলের সাফল্যও বেড়ে চলছে। 

আগস্ট ২০১৬-এ ওমানকে এশিয়ান ক্রিকেট কাউন্সিল-এ নন-টেস্ট খেলুড়ে পূর্ণ সদস্য পদে উন্নীত করা হয়। 
বিশ্বক্রিকেট লীগ বিভাগ ২ এ খেলে পরপর ৩টি জয়ের ধারাবাহিকতার কারণে ২৪ জুন ২০১৯ তারিখে ওমানকে ওডিআই মর্যাদা প্রদান করা হয়।

পরিচালনা কমিটি 
সংস্থাটি পরিচালনার জন্য রয়েছে এর উপযোগী বিভিন্ন কমিটি।

তথ্যসূত্র

বাহিরের সংযোগ 
 Official website
 Cricinfo-Oman

ক্রিকেট প্রশাসন
ওমানে ক্রিকেট
জাতীয় ক্রিকেট দল
ওমানের জাতীয় ক্রীড়া দল
আন্তর্জাতিক ক্রিকেটে ওমান
ড্রাসিনা

ড্রাসিনা বা Dracena একটি ঘরোয়া উদ্ভিদ। এর বৈজ্ঞানিক নামঃ Dracena Marginata. এটিকে মূলত বিভিন্ন উপকারের দরুন ঘরোয়া উদ্ভিদ হিসেবে ব্যবহার করা হয়। নাসার ঘরোয়া উদ্ভিদ নিয়ে গবেষণায় উঠে এসেছে যে ড্রাসিনা অন্যান্য ঘরোয়া উদ্ভিদের মধ্যে অন্যতম সেরা বায়ু নির্মলকারী একটি উদ্ভিদ। এছাড়াও ড্রাসিনা এলার্জি ও হাপানি সৃষ্টিকারী ক্ষতিকর বায়ু শোষণ করতে পারে।  তাই বর্তমানে পশ্চিমা দেশ সমূহে বাসা বাড়ি, অফিস, প্রতিষ্ঠান স্কুলসমূহে ঘরোয়া উদ্ভিদ হিসেবে এটির ব্যবহার অনেক।

 
নাসা কিছুদিন আগে উদ্ভিদ নিয়ে গবেষণা করে তাদের ট্রাইক্লোরোইথিলিন, ফর্মালডিহাইড, বেনজিন নামক কয়েকটি রাসায়নিক পদার্থ দূর করার সক্ষমতা জানতে। সেই গবেষণা প্রতিবেদন অনুযায়ী ড্রাসিনা বেশ কার্যকরীভাবে ঘরের অভ্যন্তরে সৃষ্টি রাসায়নিক উপাদান শোষণ করতে সক্ষম।

জাত 
ড্রাসিনার পাঁচটি পরিচিত জাতের মধ্যে অন্যতম হলঃ
 ড্রাসিনা মার্গিনাটা (Dracena Marginata) 
 ড্রাসিনা কলোরামা(Dracena Colorama) 
 রিফ্লেক্সা(Reflexa) 
 জ্যানেট ক্রেইগ(Janet Craig) 
 জ্যানেট ক্রেইগ কম্পেক্টা(Janet Craig Compacta) 
 ড্রাসিনা স্যান্ডেরিয়ানা(Dracena Sanderina)

তথ্যসূত্র
ভোলাগঞ্জ

ভোলাগঞ্জ সিলেটের একটি উল্লেখযোগ্য দর্শনীয় স্থান। এটি ঢালা নদীর তীরে অবস্থিত। ভোলাগঞ্জের ঢালা নদী দেশের সর্ববৃহত্তম পাথর কোয়ারির অঞ্চল। এখান থেকে ছাতক পর্যন্ত ১১ কিলোমিটার এলাকা নিয়ে দাঁড়িয়ে ভোলাগঞ্জ রোপওয়ে বা রজ্জুপথ।

অবস্থান 
সিলেটের কোম্পানীগঞ্জ উপজেলার চমৎকার একটি গ্রাম ভোলাগঞ্জ। রোপওয়ে, পাথর কেয়ারী, নদী আর পাহাড়ে মিলে এই ভোলাগঞ্জ। সিলেট শহর থেকে ভোলাগঞ্জ এর দূরত্ব ৩৩ কিলোমিটার। ধলাই নদী বাংলাদেশ অংশে প্রবেশ করে দু’ভাগে বিভক্ত হয়ে প্লান্টের চারপাশ ঘুরে আবার একীভূত হয়েছে। কোম্পানীগঞ্জ উপজেলা সদরের কাছে ধলাই নদী মিলিত হয়েছে পিয়াইন নদীর সাথে। একশ একর আয়তনের রোপওয়েটি তাই পরিণত হয়েছে বিশেষ আকর্ষণীয় স্থানে।

ইতিহাস 
ভারতের তৎকালীন আসাম প্রদেশের রাজধানী শিলংয়ে একসময় লোকজন এ রাস্তা দিয়েই যাতায়াত করতেন। কালের পরিক্রমায় এখানে প্রতিষ্ঠিত হয়েছে রজ্জুপথ। নাম ভোলাগঞ্জ রোপওয়ে। দেশের সর্ববৃহৎ ভোলাগঞ্জ পাথর কোয়ারির অবস্থানও এ এলাকায়। রোপওয়ে, পাথর কোয়ারি আর পাহাড়ি মনোলোভা দৃশ্য অবলোকনে প্রতিদিনই পর্যটকদের আনাগোনা চলে।

বর্ণনা 
পৃথিবীর সর্বাধিক বৃষ্টিবহুল এলাকা চেরাপুঞ্জির অবস্থান ভারতের পাহাড়ী রাজ্য মেঘালয়ে। ধলাই নদীর উজানে এ রাজ্যের অবস্থান। খাসিয়া জৈন্তিয়া পাহাড় ঘেরা এ রাজ্যের দৃশ্য বড়ই মনোরম। ভোলাগঞ্জ রোপওয়ে এলাকায় অবস্থান করে পাহাড় টিলার মনোরম দৃশ্যাবলি অবলোকন করা যায়। বর্ষাকালে চেরাপুঞ্জির বৃষ্টির পানি ধলাই নদীতে পাহাড়ী ঢলের সৃষ্টি করে। গ্রীষ্মকালে অনেকে =ধলাই নদীকে মরা নদী হিসাবে অভিহিত করলেও বর্ষাকালে নদীটি ফুলে ফেঁপে উঠে। ধলাই নদীর মনোলোভা রূপ, সবুজ পাহাড় বন্দী এলাকা জুড়ে অজস্র সাদা পাথর, আকাশের নীল ছায়া রেখে যায় পাথরে জমে থাকা স্ফটিক জলে। দূরের পাহাড়গুলোর উপর মেঘের ছড়াছড়ি, সাথে একটা দুটো ঝর্ণার গড়িয়ে পড়া। নদীর টলমলে হাঁটু পানির তলায় বালুর গালিচা। চিক চিক করা রূপালী বালু আর ছোট বড় সাদা অসংখ্য পাথর মিলে এ যেন এক পাথরের রাজ্য। প্রকৃতির খেয়ালে গড়া নিখুঁত ছবির মত সুন্দর এই জায়গাটির নাম ভোলাগঞ্জ।

কাস্টমস স্টেশন 
ভোলাগঞ্জে রয়েছে একটি ল্যান্ড কাস্টমস স্টেশন। আমদানি রপ্তানি কার্যক্রম চলে এ স্টেশন দিয়ে। ভারত সীমান্তের জিরো লাইনের এই কাস্টমস স্টেশনে দাড়িয়ে অপারের সৌন্দর্য্য প্রত্যক্ষ করা যায়।

আরও দেখুন 

 কুলুমছড়া
 লালাখাল
 পাংতুমাই
 উৎমাছড়া

তথ্যসূত্র

বহিঃসংযোগ 

 ভোলাগঞ্জ - বাংলাদেশ জাতীয় তথ্য বাতায়ন

সিলেট জেলার দর্শনীয় স্থান
অন্তর্বাস

অন্তর্বাস হচ্ছে বাইরের কাপড়ের নিচে পরা এক ধরনের পোশাক যা সাধারণত ত্বকের সঙ্গে সরাসরি যোগাযোগ রাখে যদিও সেটা একক স্তরের বেশি হতে পারে। অন্তর্বাস বাইরের পোশাকগুলোকে শরীরের ময়লা এবং ঘাম থেকে রক্ষা করে, ত্বকের বিরুদ্ধে বাইরের পোশাকের ঘর্ষণ কমিয়ে দেয়, দেহকে আকৃতিতে রাখতে সহায়তা করে এবং এটির অংশগুলির জন্য গোপনতা বা সমর্থন প্রদান করে। ঠান্ডা আবহাওয়ার মধ্যে, অন্তর্বাস কখনো কখনো অতিরিক্ত উষ্ণতা প্রদান করে। পোশাকের কিছু আইটেম অন্তর্বাস হিসাবে ডিজাইন করা হয়, অন্যগুলো যেমন টি-শার্ট এবং কিছু নির্দিষ্ট শর্ট প্যান্টস, বক্ষবন্ধনী এবং জাঙ্গিয়া বহির্বাস হিসেবে ব্যবহার করা হতে পারে (যেমনঃ সাঁতার কাটার ক্ষেত্রে)।

উন্নত দেশসমূহে অন্তর্বাস না পরাটা এক ধরনের অস্বাভাবিকতা হিসেবে বিবেচিত হয় এবং যারা অন্তর্বাস পরেননা তাদেরকে মার্কিন যুক্তরাষ্ট্রে নারীদের ক্ষেত্রে অপভাষায় 'গোয়িং কমান্ডো' এবং পুরুষদের ক্ষেত্রে 'ফ্রিবলিং' বলা হয়। অপরদিকে যেসব নারী বক্ষবন্ধনী পরেননা তাদেরকে বলা হয় 'ফ্রিবুবিং'।

আরও দেখুন 
 অন্তর্বাসের প্রতি মাত্রাতিরিক্ত যৌনাকর্ষণ

তথ্যসূত্র 

 
পোশাক
পোশাকের ইতিহাস (পশ্চিমা ফ্যাশন)
ফ্যাশনের ইতিহাস
হারিশ

হারিশ () হল যখন মলদ্বারের দেয়ালগুলো এমন পার্যায়ে স্থানভ্রষ্ট হয় যে, তারা মলদ্বারের বাইরে বেরিয়ে আসে এবং শরীরের বাইরে দৃশ্যমান হয়।  যাইহোক, বেশিরভাগ গবেষক সম্মত হন যে মলদ্বারের প্রসারিত অংশটি বাহ্যিকভাবে দৃশ্যমান কিনা এবং মলদ্বারের প্রাচীরের সম্পূর্ণ বা শুধুমাত্র আংশিক পুরুত্ব কমেছে কিনা তার উপর নির্ভর করে ৩-৫ রকমের হারিশ রয়েছে। 

এর ফলে অস্বস্তির সৃষ্টি হয়, শ্লেষ্মা ক্ষরণ করে এবং রক্তপাত ঘটায়। বড় ধরনের হারিস থেকে মলও চুঁইয়ে পরতে পারে। কোষ্ঠকাঠিন্যের রোগীর মলত্যাগের সময় বারংবার কোঁত মারার ফলে, কিংবা শিশুর আমাশয় এর ফলে এবং বার্ধক্যজনিত পায়ুর রন্ধ্র নিয়ন্ত্রক পেশির (স্ফিংক্টার পেশি) দুর্বলতার ফলে সাধারণত হারিশ হয়। কোষ্ঠকাঠিন্যের চিকিৎসা করতে হয় সবজি আঁশসমৃদ্ধ খাদ্য বেশি খেতে হয়, তাতে লাভ না হলে অস্ত্রোপচার করতে হয়।

তথ্যসূত্র 

কোলোরেক্টাল সার্জারি
মলনালী
পায়ুসঙ্গমের মাধ্যমে সম্ভাব্য শারীরিক ক্ষতি
সম্বলপুরী ভাষা

সম্বলপুরী ওডিয়া ভারতের পশ্চিম ওড়িশায় কথিত একটি ইন্দো-আর্য ভাষা। এটি পশ্চিমা ওড়িয়া নামে পরিচিত। এছাড়া এটি কোসালী (কোসলি, কোশাল এবং কোশালি) রূপে সম্প্রতি জনপ্রিয়, কিন্তু নামটি বিতর্কিত শব্দ হিসাবে পরিচিত, যা প্রাচীন কোশল রাজ্যের নামের সাথে সংঘর্ষের দিকে আকৃষ্ট করে, যার বিস্তৃত অঞ্চল বর্তমান দিনে সম্বলপুর অঞ্চল।

সম্বলপুরীভাষী সাধারণত সম্বলপুরী ভাষাকে একটি পৃথক ভাষা হিসাবে বোঝে, তবে এই ভাষার বাইরের লোকেরা এটিকে ওড়িয়ার একটি উপভাষা হিসাবে দেখ এবং প্রথাগত যোগাযোগের জন্য সম্বলপুরীভাষী আদর্শ ওডিয়া ভাষা ব্যবহার করে। ২০০৬ সালে চারটি গ্রামে সম্বলপুরী ভাষায় কথা বলা লোকের মধ্যে একটি জরিপে পাওয়া গেছে যে তারা আদর্শ ওড়িয়া ভাষার সাথে তাদের মৌলিক শব্দভাণ্ডারের তিন চতুর্থাংশ ভাগ করে নিয়েছে।

সম্বলপুরী ওড়িশার নিম্নোক্ত জেলায় কথিত হয়: সম্বলপুর (সম্বলপুর শহর, অঞ্চলের প্রধান সাংস্কৃতিক ও বাণিজ্যিক কেন্দ্র), দেবগড়, সুন্দরগড়, ঝারসুগুড়া, বড়গড়, সুবর্ণপুর, বলাঙ্গির, নূয়াপড়া, কালাহান্ডি, বৌধ এবং অনুগুল জেলার আঠমল্লিক মহকুমা। সম্বলপুরীভাষীদের প্রতিবেশী ছত্তীসগঢ় ও ঝাড়খণ্ডের রাজ্যের বিভিন্ন এলাকায় পাওয়া যায়।

লিপি 
দেবনাগরী লিপি সম্ভবত অতীতে ব্যবহার করা হত, কিন্তু ২০ শতকের শুরু থেকেই ওড়িয়া লিপি প্রতিষ্ঠিত হয় এবং বর্তমানে এই লিপি সর্বাধিক ব্যবহৃত।

ভাষা আন্দোলন 
ভাষার স্বীকৃতির জন্য একটি ভাষা আন্দোলন সক্রিয় রয়েছে। আন্দোলন মূল উদ্দেশ্য ভারতীয় সংবিধানের ৮ষ্ঠ তফসিলে এই ভাষাকে অন্তর্ভুক্ত করা।

সাহিত্য 
উনবিংশ শতাব্দীর শেষের দিক পর্যন্ত সম্বলপুরী ভাষায় কোন লিখিত সাহিত্য তৈরি হয়নি।

প্রাচীন পাথরের শিলালিপি, তাম্রফলক, তাল পাতায় কোন লেখা এই ভাষাতে পাওয়া যায় না। প্রথম সম্বলপুরী ওড়িয়া লেখা ১৮৯১ সালে সাপ্তাহিক পত্রিকা "সম্বলপুর হিতৈষানি" প্রকাশ করেন, যা দেবাগড়ে প্রকাশিত হয়েছিল। "মধুসূদন" দ্বারা লিখিত কবিতার শিরোনামটি ছিল "সম্বলপুর অঞ্চলার প্রচীন কবিতা"। 

এভাবে ১৯৮১ থেকে ১৯৪৭ সালের মধ্যে মোট ৩৫ জন কবি ৬৪ টি কবিতা লিখেছিলেন। ১৮৯১ খ্রি সম্বলপুরী সাহিত্যের ইতিহাসে অন্ধকার যুগ। ১৮৯১ থেকে ১৯৭০ সাল পর্যন্ত সম্বলপুরী সাহিত্যের শিশু পর্যায়ে বলা যেতে পারে। এই সময়ের মধ্যে খুব কম সম্বলপুরী সাহিত্য তৈরি হয়েছিল। শুধু ১৯৭০ পরে সেখানে ভাষা বিকাশের জন্য জাগরণ ঘটে। সত্য নারায়ণ বোহিদার ছিলেন প্রথম ব্যক্তি যিনি শুধুমাত্র সম্বলপুরী সাহিত্য রচনা করেননি বরং অন্যদের সম্বলপুরী ভাষায় লেখার জন্য উৎসাহিত করেছিলেন। তিনি বিভিন্ন সাহিত্য সম্মেলনে প্রমাণ করেছেন যে সম্বলপুরী একটি পৃথক ভাষা। ১৯৭০ সাল থেকে পশ্চিম ওড়িশার লোকেরা বুঝতে পেরেছিলেন যে সম্বলপুরী একটি পৃথক ভাষা [উদ্ধৃতি প্রয়োজন] এবং এই ভাষাতে সাহিত্য তৈরি করা যেতে পারে। এর পর আরো অনেক বেশি লোক নিজেদের সম্বলপুরী সাহিত্য তৈরি নিযুক্ত করেন।

সাময়িক পত্রিকা
সম্বলপুরী ভাষা বা কোসালি ভাষাতে প্রকাশিত সাময়িক পত্রিকার (ম্যাগাজিনগুলির) তালিকা নিচে:

 ডাকুয়া, বলাঙ্গির, সম্পাদক: বিজান মহানতি।
 কোসাল প্রদেশ, সোনাপুর, সম্পাদক: গোর্খনাথ সাহু।
 বেনী, বারগড়, সম্পাদক: সাকেত সাহু।
 সুনা বেহেন, জগৎসিংহপুর, সম্পাদক: বিজয়ের কর মহাপাত্র।
 শ্রীজানা সালিতা নবীনতা, বলাঙ্গির, সম্পাদক: রাজেশ ঝঙ্কর।
 দ্য কাদো, বলাঙ্গির, সম্পাদকঃ শিশির কুমার সাহু।

তথ্যসূত্র

গ্রন্থসূত্র

বহিঃসংযোগ
Sambalpuri language and literature
Sambalpuri Language: A Perspective on Its Origin, Evolution and Distinction

Registered newspapers and magazines published in Kosli language 

পূর্ব ইন্দো-আর্য ভাষা
ওড়িশার ভাষা
ওড়িয়া ভাষা
অংশুমান রথ

অংশুমান রথ (; জন্ম ৫ নভেম্বর ১৯৯৭) হংকং দলের একজন ক্রিকেটার এবং হংকং জাতীয় ক্রিকেট দলের বর্তমান অধিনায়ক।

ব্যক্তিগত জীবন 
অংশুমান রথ মুলত সত্যনগর, ভুবনেশ্বর, ওড়িশা, ভারতীয় বংশোদ্ভুত একজন ওড়িয়া পরিবারের সদস্য। ১৯৯০ এর শেষের দিকে তার পিতা ব্যবসায়িক প্রয়োজনে ভারত ত্যাগ করে হংকং-এ স্থায়ীভাবে বসবাস শুরু করে। অংশুমানের জন্ম হয় ১৯৯৭ সালে হংকং এ।
স্থায়ী বসবাস হংকং এ হলেও তার পরিবার ঘনঘন ওড়িশা ভ্রমণে আসতো এবং অংশুমান ওড়িয়া ভাষায় শুধু অনর্গল কথাই বলতে পারেন না, সে তার পৈত্রিক জন্মভূমি ভুবনেশ্বর ঘুরতেও ভালবাসেন।
সে চার বছর বয়স থেকেই তারাঙ্গ এর সাথে ক্রিকেট খেলা শুরু করে, যখন তার পিতা তাকে খেলার সাথে পরিচয় করিয়ে দেয়। সে ওয়েস্ট আইল্যান্ড স্কুল এর একজন ছাত্র।

আন্তর্জাতিক জীবনী 
একদিনের আন্তর্জাতিক(ওডিআই) ক্রিকেটে তার অভিষেক হয় অস্ট্রেলিয়ায় ২০১৪ সালের ৮ নভেম্বর হংকং জাতীয় ক্রিকেট দলের হয়ে পাপুয়া নিউ গিনির বিপক্ষে।  টুয়েন্টি২০ আন্তর্জাতিক ক্রিকেটে অভিষেক হয় ২০১৫ সালের ১৫ জুলাই হংকংয়ের হয়ে নেপালের বিপক্ষে ২০১৫ আইসিসি বিশ্ব টুয়েন্টি২০ বাছাইপর্ব খেলায়।  প্রথম-শ্রেণীর ক্রিকেটে অভিষেক ঘটে ২০১৫-১৭ আইসিসি আন্তর্জাতিক কাপ প্রতিযোগিতায় ১১ নভেম্বর ২০১৫ সংযুক্ত আরব আমিরাতের বিপক্ষে।

১৬ ফেব্রুয়ারি ২০১৭ তারিখে নেদারল্যান্ডস এর বিপক্ষে ২০১৫-১৭ আইসিসি বিশ্ব ক্রিকেট লীগ চ্যাম্পিয়নশীপ খেলায় প্রথম লিস্ট এ সেঞ্চুরী করে বাবর হায়াত এর সাথে জুটি করে তৃতীয় উইকেটে দলের জন্য ১৯৭ রান যোগ করে। এটা ছিল হংকংয়ের সর্বোচ্চ রেকর্ড এবং বিশ্ব ক্রিকেট লীগ খেলার যেকোন উইকেটের সর্বোচ্চ রেকর্ড।

২০১৭ সালের ডিসেম্বরে ২০১৫-১৭ আইসিসি বিশ্ব ক্রিকেট লীগ চ্যাম্পিয়নশীপ প্রতিযোগিতায় সে তার প্রথম একদিনের আন্তর্জাতিক খেলায় শতরান করেন পাপুয়া নিউ গিনি'র বিপক্ষে, উক্ত খেলায় তার সংগ্রহ ছিল অপরাজিত ১৪৩ এটিও ছিল কোন হংকং-এর ব্যাটসম্যানের করা একদিনের আন্তর্জাতিকে সর্বোচ্চ ব্যক্তিগত সংগ্রহের রেকর্ড। ১০ খেলায় ৬৭৮ রান নিয়ে ২০১৫-১৭ আইসিসি বিশ্ব ক্রিকেট লীগ চ্যাম্পিয়নশীপে সে ছিল সর্বোচ্চ রান সংগ্রহকারী ব্যাটসম্যান। 

২০১৮ সালে ২০১৮ এশিয়া কাপ বাছাইপর্ব প্রতিযোগিতা খেলার জন্য তাকে হংকং স্কোয়াডের সহ-অধিনায়ক নিযুক্ত করা হয়। অতঃপর, প্রতিযোগিতা শুরু হওয়ার পূর্বে বাবর হায়াত অধিনায়কের দায়িত্ব থেকে অব্যাহতি নিলে, তাকে দলের বদলী অধিনায়ক হিসাবে নিযুক্ত করা হয়। হংকং বাছাইপর্ব প্রতিযোগিতায় জয় লাভ করলে তাকে ২০১৮ এশিয়া কাপ-এর দলীয় স্কোয়াডের অধিনায়কের দায়িত্ব পেয়ে যান।

এপ্রিল ২০১৯ এ নামিবিয়ায় অনুষ্ঠেয় ২০১৯ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতায় হংকং দলের অধিনায়কের দায়িত্ব পায়।  উক্ত প্রতিযোগিতায় ৬ খেলায় ২৯০ রান নিয়ে সে ছিল প্রতিযোগিতার সেরা রান সংগ্রহকারী। ২০১৯ সালের ১২ সেপ্টেম্বর হংকং জাতীয় ক্রিকেট দল থেকে অব্যাহতি নিয়ে তিনি দেশপ্রেমের টানে ভারতে স্থানীয় খেলোয়াড় হিসাবে ক্যারিয়ার গড়ার সিদ্ধান্ত নেন।

টি২০ ফ্রাঞ্চাইজ জীবন 
জুন ২০১৯ এ সে এডমন্টন রয়্যালস ফ্রাঞ্চাইজের হয়ে ২০১৯ গ্লোবাল টি২০ কানাডা খেলার জন্য নির্বাচিত হয়।

তথ্যসূত্র

বহিঃসংযোগ 
 

১৯৯৭-এ জন্ম
জীবিত ব্যক্তি
হংকং জাতীয় ক্রিকেট দলের অধিনায়ক
হংকংয়ের একদিনের আন্তর্জাতিক ক্রিকেটার
হংকংয়ের টুয়েন্টি২০ আন্তর্জাতিক ক্রিকেটার
ভারতীয় ক্রিকেটার
ভারতীয় বংশোদ্ভূত ক্রীড়াবিদ
হংকংয়ের ক্রিকেটার
ওড়িশার ক্রিকেটার
ভুবনেশ্বর থেকে আগত ক্রিকেটার
উইকেট-রক্ষক
ভারতীয় বংশোদ্ভূত হংকংয়ীয় ব্যক্তি
হ্যারো স্কুলে শিক্ষিত ব্যক্তি
বাসব

বাসব হল বাংলা সাহিত্যের একটি গোয়েন্দা চরিত্র। বাংলা সাহিত্যে কাল্পনিক গোয়েন্দা চরিত্রগুলির অন্যতম বাসবের এর সৃষ্টিকর্তা সাহিত্যিক কৃশানু বন্দ্যোপাধ্যায়।

চরিত্র
বাসবের পুরো নাম বাসব ব্যানার্জী। সে ডাক্তারির ছাত্র ছিল। কিন্তু ভবিষ্যতের জন্য পেশা হিসাবে গোয়েন্দাগিরিকে বেছে নেয়। পর্যবেক্ষণ ও অনুসন্ধানের মাধ্যমে অপরাধীকে শনাক্ত করাই তার তদন্তের কৌশল। তার বন্ধু কাম সহকারী শৈবাল। শৈবাল পেশায় ডাক্তার, সে বিভিন্ন অভিযানে বাসবের সঙ্গী হয়। বাসব সাহেবীয়ানায় অভ্যস্ত এবং অবিবাহিত। কৃশানু বন্দ্যোপাধ্যায় মোট ১৩ টি খণ্ডে বাসবের অজস্র গোয়েন্দা কাহিনী লিখে গেছেন।

চলচ্চিত্র
স্বপন ঘোষাল এর পরিচালনায় বাসব কাহিনীর চলচ্চিত্র 'রহস্যভেদী বাসব' নির্মিত হয়েছে। বাসব ও শৈবালের ভূমিকায় অভিনয় করেছেন যথাক্রমে সম্রাট মুখার্জী ও কুমার চৌধুরী।

তথ্যসূত্র

কাল্পনিক বাঙালি ব্যক্তি
গোয়েন্দা চরিত্র
কাল্পনিক হিন্দু
ঢাকা ২০৪০

ঢাকা ২০৪০ হল একটি আসন্ন বাংলাদেশি সামাজিক নাট্য চলচ্চিত্র, যেটিতে মুখ্য ভূমিকায় অভিনয় করেছেন  বাপ্পি চৌধুরী, নুসরাত ফারিয়া ও নুসরাত ইমরোজ তিশা। চলচ্চিত্রটি পরিচালনা করেছেন ও চলচ্চিত্রটির গল্প লিখেছেন দীপংকর সেনগুপ্ত দীপন এবং চলচ্চিত্রটি প্রযোজনা করেছেন সনেট কুমার সাহা।

কাহিনি সংক্ষেপ
২০৪০ সালের ঢাকা কেমন হবে এটা নিয়েই আবর্তিত হয়েছে চলচ্চিত্রটির গল্প।

অভিনয়ে
 বাপ্পি চৌধুরী - সিগি
 নুসরাত ফারিয়া - পাপলি
 নুসরাত ইমরোজ তিশা - শাপলা
 ফজলুর রহমান বাবু - শাপলার বাবা
 এবিএম সুমন - ইমরান
 দিপু ইমাম

নির্মাণ
২০১৯ সালের ২০ জুন ঢাকা ক্লাবের স্যামসন এইচ চৌধুরী মিলনায়তনে অনুষ্ঠিত হয় চলচ্চিত্রটির মহরত। ২০১৯ সালের ২৪ জুন থেকে শুরু হয় চলচ্চিত্রটির চিত্রগ্রহণ।

তথ্যসূত্র

বহিঃসংযোগ

 

বাংলা ভাষার চলচ্চিত্র
বাংলাদেশী চলচ্চিত্র
২০২০-এর চলচ্চিত্র
বাংলাদেশী নাট্য চলচ্চিত্র
দীপংকর দীপন পরিচালিত চলচ্চিত্র
দীপক রায়

দীপক রায় হল বাংলা সাহিত্যের একটি গোয়েন্দা চরিত্র। বাংলা সাহিত্যে কাল্পনিক গোয়েন্দা চরিত্র গুলির অন্যতম দীপকের এর সৃষ্টিকর্তা সাহিত্যিক অজেয় রায়।

চরিত্র
দীপক রায় পেশায় একজন সাংবাদিক। বোলপুর শহরে বঙ্গবার্তা পত্রিকার সম্পাদক ও ভাওবানী প্রেসের মালিক কুঞ্জবিহাত্রী মাইতি তাকে বিভিন্ন সময় অনুসন্ধানমূলক সাংবাদিকতায় উৎসাহ দেন ও ঘটনাচক্রে দীপক জড়িয়ে পড়ে রহস্যে বা আধিভৌতিক ঘটনার সাথে। বাঙালী সাহিত্যিক অজেয় রায় দীপককে বছর পচিশের সদামাটা বাঙালী চরিত্রেই চিত্রায়িত করেছেন। কখনও কখনও দীপকের সহযোগী হয় ভাইপো ছোটন আর ভাইঝি ঝুমা। প্রায় প্রতিটি কাহিণী বীরভূম জেলার পটভূমিকায় নির্মিত। এই গোয়েন্দা কাহিনীগুলির বেশিরভাগ শুকতারা পত্রিকায় প্রকাশিত।

তথ্যসূত্র

কাল্পনিক বাঙালি ব্যক্তি
গোয়েন্দা চরিত্র
কাল্পনিক হিন্দু